  Удмуртиысь тӧролэн но кивалтэтлэн пресс-службазы Майя Бывальцева 28-тӥ оштолэзе Удмуртиысь йӧскалык театрын «Театральное Приволжье» округъя фестивальын вормисьёсты но призёръёсты сӥё-дано пусъён ужрад ортчиз. Данъетъёсты Росси азьмуртлэн Приволжск федерал округъя ужоскето муртэз Игорь Комаров но элькунмылэн тӧроез Александр Бречалов сётӥзы, ивортӥз улосвыл тӧролэн но кивалтэтлэн пресс-службазы. « Туж шумпотӥсько, театр мерлыкен удмурт музъем вылын люкаськон, устоссэ егит актёръёсты но режиссёръёсты пусъён  ӟеч сяммы кылдэ шуыса. «Театральное Приволжье» фестиваль округлэн тодмо но огазеясь брендэз луиз » Игорь Комаров, Росси азьмуртлэн Приволжск федерал округъя ужоскето муртэз Со «Лучший молодёжный спектакль» номинациын данъетъёсты сётӥз. Нырысетӥ инты Пермьысь эскеронъёсъя политехникая йӧскалык университетысь студентъёслэн «17-я Скрипка» спектакльзы вормиз. Александр Бречалов «Лучший детский спектакль» номинациын вормисьёсты пусйиз. Татын Саратовысь Фрунзе ёросысь пиналъёслэн центрысьтызы «Театралика» театр-студилэн «Чёрная курица или подземные жители» спектаклез вормиз. « "Театральной Приволжьелэсь" финалзэ ялан Удмуртиын ортчытъян ми понна бадӟ ым дан. Ӵектос школаосын но вузъёсын театр студиосты азинтыны шӧдскымон вамыш луиз » Александр Брчалов, Удмуртилэн тӧроез Призёръёс синпель кузьымъёс басьтӥзы, нош коллективъёс – выль спектакльёс пуктыны грантъёс. Вормисьёслы 200 сюрс манетлы сертификат сётӥзы, кыкетӥ инты понна – 150 сюрс манетлы, куинетӥ интылы – 100 сюрс манет. Со сяна, афишаос но плакатъёс лэсьтонъя вожвылъясськонын вормисьёсты пусйизы. 6-17 аресъемъёс пӧлын Саратов улосвылысь Эвелина Коробочкина вормиз, 18-30 аресъемъёс пӧлын – Пенза улосвылысь Христина Ноганёва. Ватсалом, фестивльлэн улосвыл люкетаз вормем Глазкарысь калык театрлэн сектаклез ньылетӥ инты басьтӥз (нылпи коллективъс пӧлын), Удмурт кун универсиеттысь «Луна» - куатетӥ инты (студентъслэн коллективъссы пӧлын). Пусъём, таяз сезонын «Театральное Приволжье» фестивале 399 коллективъёс пыриськизы, отын 6 сюрс пала адями шудэ. Удмуртиын улосвыл люкетаз 19 муниципал кылдытэтъёсысь 66 коллективъёслэсь 75 куриськонъёс сётӥзы. Тегъёс: фестиваль Театр вожвылъяськон ПФО Ижкар ИгорьКомаров Удмуртия  